Kui McLaren jääb Red Bullist selgelt  maha, siis sama selgelt on ta ülejäänutest ees. Sõitjatest näivad Jenson Buttoni šansid mulle isegi paremad. Kui on tarvis lammutada, siis on Lewis Hamilton parem, aga ilmselt tänavu väga palju lammutada ei saa ning tuleb "kikivarvul hiilida". Sellises olukorras tunneb Button end nagu kala vees. Aga nagu ta ise ütles: rehvide hoidmine tähendab, et tuleb püsida väga kitsas aknas, liigne poputamine tähendab, et need enam ei tööta.